Bitka kod Gazale
<s>Bitka kod Gazale vodila se između osovinskih i savezničkih snaga za Drugog svjetskog rata od 22. maja do 21. juna 1942. kod libijskog sela Gazala ispred Tobruka.</s>

<s>Tok bitke
Komandant osovinskih snaga bio je Erwin Rommel, dok je savezničkim snagama komandirao general Claude Auchinleck.</s><s>Osovinske snage bile su združene njemačko-talijanske snage kolokvijalno zvane Panzerarmee Afrika (Tenkovska Armija Afrika).</s><s>Glavnina savezničkih snaga bila je Britanska 8 armija sa pomoćnim jedinicama iz dominiona (Britanska Indija, Južnoafrička Unija) uz jednu brigadu Slobodne Francuske.</s>

<s>Britanska 8 armija je početkom 1941. u svojoj ofenzivi oslobodila Tobruk i odbacila osovinske snage (Afrički korpus) sve do El Agheila i skoro potpuno iz Kirenaike.</s>

<s>Rommel je nakon nekoliko sedmica pauze, koje je iskoristio da pregrupira svoje snage nakon povlačenja, ponovno krenuo u ofenzivu u januaru 1942.</s><s>Krenuo je u tri kolone i ponovno zauzeo Bengazi i natjerao britanske snage na povlačenje.</s><s>Uz par bitaka i minimalne gubitke uspio je do 6. februara izbiti na liniju kod sela Gazala, istočno od Kirenaike i 56 km zapadno od Tobruka.</s>

<s>Iako je Churchill vršio pritisak na generala Auchinlecka da napadne, to je prvi napravio Rommel.</s><s>U noći 26./27. maj 1942. prošao je pored južnog krila Britanske 8 armije sa tri oklopne divizije Afričkog korpusa, povevši sa sobom u napad i talijansku oklopnu diviziju i talijansku motoriziranu pješadijsku diviziju.</s><s>Četiri talijanske pješadijske divizije ostavio je da drže front prema Gazali.</s>

<s>Britanske jedinice su se dobro ukopale, pa se Rommel nije mogao probiti do mora, bez da ne savlada njihove linije kod Gazale.</s><s>Ono što nije znao bila je činjenica da je Britanska 8 Armija dobila više od 200 tenkova M3 Grant iz Sjedinjenih Američkih Država.</s><s>Oruđe koje je konačno moglo svojim topovima od 75 mm parirati njemačkim panzerima.</s><s>Zbog tog je njegov ponovni napor da se probije domora 28. maja, loše prošao - jer su britanski tenkisti uništili dosta njegovih tenkova.</s><s>Sutradan je naredio svojim udarnim divizijama da zauzmu obrambeni položaj.</s>

<s>Situacija i rizičan položaj u kom se našao, kasnije je nazvana - kotao,  jer se razdvojio od svojih snaga i logistike - britanskim garnizonom i velikim pojasom minskih polja.</s>

<s>Rommel se nakratko našao u škripcu 29. maja, dok je bio zarobljen između Tobruka, britanskih tenkova i velikog minskog polja na zapadu.</s><s>Međutim konvoj kog su osiguravale talijanske trupe uspio se probiti preko britanskih linija i donjeti nephodni ratni materijal, time su omogućili nastavak ofenzive.</s><s>Napad je počeo 30. maja prema zapadu prema početnim linijama fronta kako bi povezao svoje redove i nedavno zauzete teritorije.</s><s>U tom napadu uništena je 150. britanska pješadijska brigada kod Sidi Muftaha.</s>

<s>Prvih dana juna 1942. avioni RAF-a obrušili su se na Rommelove jedinice, dok ih je Britanska 8 armija napala na tlu.</s><s>Vjerujući da je Rommel sada u klopci, Britanci su nastavili trošiti svoje tenkove u skupocjenim i nefikasnim napadima na kotao, jer su mislili da je Rommelova predaja neizbježna.</s>

<s>Demantirali su ih događaji 11. juna 1942. kad se situacija totalno preokrenula.</s><s>Rommelove tenkovske divizije napale su istočno krilo, stisnuvši većinu preostalih britanskih tenkova u uski koridor gdje su ih mogle tući unakrsnom vatrom.</s><s>Britanska 8 armija koja je nekoliko sedmica]] prije tog imala 700 tenkova, sad je spala na desetinu od tog broja.</s><s>Zbog tog se general Neil Ritchie 14. juna povukao sa fronta kod Gazale i počeo ubrzano povlačiti prema egipatskoj granici, ostavljajući garnizon u Tobruku u potpunoj izolaciji.</s>

<s>Rommel je zauzeo dotad neosvojivi Tobruk 21. juna, pritom zarobivši njegov garnizon sa 33.000 vojnika i ogromnom količinom ratnog materijala.</s><s>Taj poraz se smatra jednom od najtežih britanskih ratnih katastrofa usporediv jedino sa padom Singapura.</s>

<s>Nakon bitke general Claude Auchinleck smjenio je Ritchia i umjesto njega preuzeo komandu nad Britanskom 8 armijom u Bitci kod El Alameina.</s>

<s>Značaj i posljedice</s>

<s>Pobjeda koju je Wehrmacht ostvario dovela je do unaprijeđenja Rommela u čin feldmaršala.</s><s>Winston Churchill nazvao je gubitak Tobruka sramotom jer je utjecao na ugled Britanske armije.</s><s>Činjenica da je Rommel unaprijeđen iako nije bio član Nacističke partije ukazuje na to 
koliko ga je Hitler cijenio.</s>

<s>Britanska 8 Armija pretrpjela je najviše gubitaka jer je izgubila preko 50.000 vojnika i imala oko 35.000 zarobljenih i ranjenih.</s><s>S druge strane gubici osovinskih snaga bili su mali oko 3.360 vojnika.</s>

<s>Izvori</s>

<s>Vanjske veze</s>

<s>Battle of Gazala 
 Gazala, battle of (na portalu Oxford Reference)</s>

<s>Bitke Drugog svjetskog rata</s>

